नील्स बोहर टॉमसन के निर्देशन में शोध कार्य करने के लिए इंग्लैण्ड आये। वहाँ वे परमाणु मॉडल पर कार्य कर रहे थे। टॉमसन का मॉडल परमाणु की स्थिरता को प्रमाणित नहीं कर पा रहा था। कोई रास्ता भी सुझाई नहीं दे रहा था। एक दिन सपने में उन्होंने पाया कि सूर्य के चारों ओर छोटी तनी हुई डोरी पर बने रहते हुए ग्रह कोलाहल करते हुए घूम रहे हैं। बस उन्हें समझ में आ गया कि ग्रहों की तरह इलेक्ट्रॉन नाभिक के चारों ओर घूमते हुए हल्ला करते रहेंगे पर नाभिक में गिरेंगे नहीं। और, इस तरह परमाणु मॉडल की खोज हो गई।